གཅེས་མ་ཤེས་གཅེས་ཕྲུག་གཅེར་བུར་ཕུད་ཅེས་པ་ལྟར།བྱིས་པར་ལག་སྒོར་སྟེར་བ་ལ་ནོར་འཁྲུལ་ཆེན་པོ་གཉིས་ཡོད་དེ།གཅིག་ནི་རྒྱུ་ཤུགས་ཀྱིས་གཉོར་སྐྱོང་བྱས་ཏེ་ནར་སོན་པའི་བྱིས་པ་ཡིན།བྱིས་པ་འདི་ཚོར་བག་མེད་ལོངས་སུ་སྤྱོད་པའི་གོམས་གཤིས་ཆགས་སླ་བ་དང་།མིག་མཐོང་ལག་ཟིན་གྱི་དཔེར་བརྗོད་ཅིག་ཡོད་པ་ནི་ཨ་ཕའི་དངུལ་བྱང་བརྐུས་པའི་བུ་མོ་དེའོ།།ཅིག་ཤོས་ནི་དགོས་མེད་ཀྱི་སྐུལ་མ་གཏོང་བ་ཡིན།ཁྱིམ་ལ་གཙང་སྦྲ་བྱས་ཚེ་སྒོར་བཅུ་ཡི་དགའ་རྟགས་དང་།མཐའ་རྒྱུགས་ཀྱི་སྐར་གྲངས་བཟང་ན་སྒོར་སྟོང་གཅིག་གི་དགའ་རྟགས་ཡོད་པ།སོགས་འདི་ལྟ་བུ་དགོས་མེད་ཀྱི་སྐུལ་མ་ཡིས་བྱིས་པར་ངན་ཤུགས་ཆེན་པོ་ཞིག་ཆགས་འགྲོ་བ་ནི།འབྲེལ་བ་ཐམས་ཅད་སྒོར་མོའི་འབྲེལ་བར་བལྟ་བ་དང་།སྒོར་མོས་གྲོགས་པོ་ཉོ་བ།སྒོར་མོས་ལས་རྐང་ཉོ་བ།སྒོར་མོས་བརྩེ་དུངས་ཉོ་བ་སོགས་བྱ་བ་ཅི་སྒྲུབ་ཀྱང་སྒོར་མོ་གཙོ་བོར་བཟུང་ནས་སྒོར་མོ་ནི་བཟང་ངན་གྱི་ཚད་ཤིང་དང་བླང་དོར་གྱི་མཚམས་ཐིག་ལྟ་བུར་ངོས་འཛིན་པ་ཡིན།